માનવમિત્ર, રાજકોટ : રાજયના ખેડૂતોના સમર્થનમાં રાજકોટ શહેરમાં કિસાન કોંગ્રેસ સેલ દ્વારા ખેડૂતોનાં પ્રશ્નોને લઈને ધરણાં અને ઉગ્ર દેખાવો યોજવામાં આવ્યા હતા. ખેડૂતો અને ખેતી બચાવોની માંગ સાથે કોંગ્રેસનાં નેતાઓ ધરણાં પર ઉતર્યા હતા. આ વિરોધ પ્રદર્શનમાં કોંગ્રેસ પ્રદેશ પ્રભારી રાજીવ સાતવ, પ્રદેશ પ્રમુખ અમિત ચાવડા, વિપક્ષનાં નેતા પરેશ ધાનાણી સહિતના નેતાઓ હાજર રહ્યા હતા.